cyanic-selkie/wikianc huggingface dataset:
Age of Empires II
Μονάδες και Πολιτισμοί
Υπάρχουν τέσσερα είδη αρχιτεκτονικής στο παιχνίδι: Δυτική Ευρωπαϊκή, Ανατολική Ευρωπαϊκή, Μέσης Ανατολής και Ανατολικής Κίνας. Όλα τα είδη υπάρχουν προκειμένου να δημιουργηθεί κλίμα ποικιλίας στον παίκτη. Κάθε πολιτισμός μιλά τη δική του γλώσσα που ο παίκτης ακούει μόλις πατάει πάνω σε έναν χωρικό ή στρατιωτικό. Σε ομαδικά παιχνίδια, οι πολιτισμοί προσφέρουν και ένα ομαδικό μπόνους (team bonus) και έτσι βοηθούνται οι ομάδες μεταξύ τους.
Κτίρια
Τα κτίρια χωρίζονται σε στρατιωτικά και οικονομικά. Αυτά καθορίζουν την παραγωγή στρατιωτικών μονάδων και την έρευνα τεχνολογιών για την ανάπτυξη του πολιτισμού. Για παράδειγμα, χρειάζεται Στρατώνας (Barracks) προκειμένου να παραχθούν βασικές μονάδες πεζικού, αλλά χρειάζεται και Σιδηρουργός (Blacksmith) για να βελτιωθεί η επίθεση και οι πανοπλίες τους. Το πιο σημαντικό κτίριο είναι το Κέντρο της Πόλης (Town Center) που υποστηρίζει τη στέγη πέντε μονάδων και τη φρουρά δεκαπέντε.
Τα οικονομικά κτίρια είναι όλα αυτά που βοηθούν στη συλλογή και συγκέντρωση πόρων. Περιλαμβάνουν μύλο, αγρόκτημα, εξορυκτικά κτίρια κ.ο.κ. Για την άμυνα της πόλης υπάρχουν τα στρατιωτικά κτίρια τα οποία είναι: στρατώνας, στάβλος, στρατώνας τοξοβολίας, κάστρο, εργαστήριο πολιορκίας. Οι μονάδες που βγαίνουν από αυτά τα κτίρια χρησιμοποιούνται και για επίθεση. Τα αμυντικά κτίρια όπως πύλες ή πύργοι χρησιμοποιούνται μόνο αμυντικά. μικρογραφία|280x280εσ|Εικόνα από το παιχνίδι. Στην συγκεκριμένη στιγμή, πραγματοποιείται επίθεση σε μια οχυρωμένη θέση με την υποστήριξη μερικών πολιορκητικών μηχανημάτων.
Παιχνίδι Πολλαπλών Παικτών
Υποστηρίζεται παιχνίδι πολλαπλών παικτών μέσω Internet ή LAN. Για το internet μέχρι το 2006 υπήρχε το Microsoft Zone που λειτουργούσε ως επίσημος φορέας παιχνιδιών πολλών παικτών. Πλέον υπάρχουν άλλα λογισμικά, ανεπίσημα, που υποστηρίζουν την ίδια λειτουργία. Στη νέα έκδοση του Steam, για το παιχνίδι πολλαπλών παικτών χρησιμοποιούνται οι ίδιοι οι διακομιστές του Steam.
Τρόποι Νίκης
Οι διαθέσιμες Συνθήκες Νίκης (Victory Conditions) είναι αυτές που καθορίζουν τους τρόπους νίκης. Για τα είδη παιχνιδιών Τυχαίου Χάρτη και Παιχνίδι Μέχρι Θανάτου οι Συνθήκες Νίκης ορίζονται πριν την αρχή του χάρτη. Οι διαθέσιμες Συνθήκες Νίκης είναι οι εξής:
Ανάπτυξη
Συνθέτης της μουσικής του Age of Kings ήταν ο Στίβεν Ρίπυ, ο οποίος χώρισε τη μουσική σε δύο κατηγορίες: στη μουσική που θα έπαιζε κατά τη διάρκεια του παιχνιδιού, που ήταν ίδια για όλους τους πολιτισμούς και στη μουσική που θα έπαιζε πριν το παιχνίδι και ήταν διαφορετική για κάθε πολιτισμό. Για τη δεύτερη, πήρε διάφορα μουσικά στοιχεία κάθε πολιτισμού (για παράδειγμα οι ψαλμωδίες για τους Βυζαντινούς) προκειμένου να δημιουργήσει μια φιλική για τον παίκτη ατμόσφαιρα.
Η δοκιμαστική έκδοση του Age of Kings κυκλοφόρησε το 1999 και περιλάμβανε το Εκπαιδευτικό Σενάριο του Γουίλιαμ Γουάλλας και ένα πρότυπο παιχνίδι Τυχαίου Χάρτη.
Ανανέωση της έκδοσης
Προκειμένου να κυκλοφορήσει στο Steam, το Age of Kings ανανεώθηκε στον τεχνικό τομέα από την Microsoft και την Hidden Path Entertainment. Το παιχνίδι τροποποιήθηκε για να υποστηρίζει μεγαλύτερες αναλύσεις και Twitch streaming. Επίσης οι παίκτες μπορούν να μοιραστούν τις δημιουργίες τους πάνω στο παιχνίδι στο Workshop του Steam. Ανανεώθηκαν επίσης τα γραφικά και οι εικόνες.
Μουσική
Η επιμέλεια της μουσικής επένδυσης έγινε από τον Στήβεν Ρίππυ, μουσικοσυνθέτη της σειράς.
Age of Empires II: The Conquerors
Το πρώτο πακέτο επέκτασης για το Age of Kings με τίτλο The Conquerors κυκλοφόρησε το 2000. Χρονολογείται στις πρώτες αποικίες Ευρωπαίων στην Αμερική. Προσθέτει πέντε νέους πολιτισμούς (Ούννοι, Αζτέκοι, Μάγια, Κορεάτες και Ισπανοί) και τέσσερις νέες εκστρατείες βασισμένες στον Αττίλα, στον Μοντεζούμα και τον Ελ Σιντ. Η τέταρτη εκστρατεία δεν είναι ακριβώς εκστρατεία, αλλά δίνει στον παίκτη τη δυνατότητα να ξαναπαίξει ιστορικές μάχες. Επίσης το παιχνίδι αποκτά καινούριες μονάδες και καινούριες τεχνολογίες. Έγιναν και κάποιες αλλαγές που βοήθησαν τους παίκτες, όπως για παράδειγμα την αυτόματη φύτευση νεκρών αγροκτημάτων και την καλύτερη τεχνητή νοημοσύνη στους εργάτες. Οι πολιτισμοί της Μέσης Αμερικής δεν έχουν πρόδρομο στην αρχή του παιχνιδιού, αλλά έναν πολεμιστή του γερακιού (Αγγλική Βικιπαίδεια: Eagle Warrior), μια μονάδα πεζικού που έχει γρήγορη ταχύτητα και υψηλότερη ζωή. Επίσης προστέθηκε ένα νέος αρχιτεκτονικός ρυθμός προκειμένου να τοποθετηθεί στην κατοχή των Μεσοαμερικάνικων Πολιτισμών. Νέοι ήρωες προστέθηκαν στον Δημιουργό Σεναρίων, όπως ο Ελ Σιντ για να τους τοποθετήσουν οι παίκτες σε δικά τους σενάρια. Ακόμη προστέθηκαν και δύο νέα είδη παιχνιδιού, η Προστασία του Θαύματος όπου αρχίζουν οι παίκτες με ένα θαύμα του κόσμου και πρέπει να το υπερασπιστούν για κάποιο χρονικό διάστημα, ο Βασιλιάς του Λόφου όπου πρέπει οι παίκτες να έχουν υπό την επιρροή τους μια συγκεκριμένη έκταση για ένα χρονικό διάστημα και Αγώνας Θαύματος, όπου κερδίζει ο παίκτης που θα κτίσει πρώτος ένα θαύμα του κόσμου. Οι Ούννοι είναι ιδιαίτερη προσθήκη στο παιχνίδι γιατί είναι ο μόνος πολιτισμός που δεν απαιτεί την ύπαρξη οικιών στο παιχνίδι και έτσι ο παίκτης μπορεί να αφοσιωθεί περισσότερο στην οικονομία του.
Age of Empires II: Gold Edition
Στις 24 Αυγούστου 2001 κυκλοφόρησαν το βασικό παιχνίδι και το πακέτο επέκτασης του σε μια έκδοση που λέγεται Gold Edition. Περιλαμβάνει τα δύο παιχνίδια μαζί με μερικούς νέους χάρτες.
Age of Empires: The Age of Kings
Επανεκδόθηκε για το Nintendo DS μια ελαφρότερη και πιο απλή έκδοση του παιχνιδιού το 2006 με τίτλο Age of Empires: The Age of Kings. Το παιχνίδι περιλαμβάνει πέντε πολιτισμούς και πάνω από 45 μονάδες. Υπάρχουν και ήρωες που μπορούν να μπουν στη μάχη και να υποστηρίξουν τον στρατό με ικανότητες. Άλλαξαν όμως πολλά πράγματα από το κανονικό παιχνίδι, με πιο σημαντικό την αλλαγή της κατηγορίας από στρατηγικής πραγματικού χρόνου σε στρατηγικής εναλλασσόμενων σειρών. Αυτό έγινε διότι το DS δεν μπορούσε να ανταποκριθεί στις ανάγκες ενός παιχνιδιού πραγματικού χρόνου. Ήταν ένα πολύ επιτυχημένο παιχνίδι, διότι όπως τονίζει και το IGN: "Κατάφερε να πάρει τη συνταγή που έκανε το ΑοΕ ΙΙ καλό και να την προσαρμόσει στο DS, αντί απλώς να κάνει μια επανέκδοση του κανονικού". Το παιχνίδι υποστηρίζει πολλούς παίκτες μέσω του ασύρματου δικτύου του DS. Θεωρείται από τα καλύτερα παιχνίδια στρατηγικής του Nintendo DS.
Επανεκδόσεις σε άλλες πλατφόρμες
Η πιο διάσημη επανέκδοση του παιχνιδιού ήταν αυτή της Konami στο Playstation 2. Υπήρχαν διαφορές με το κανονικό παιχνίδι, όπως για παράδειγμα έλειπε ο δημιουργός σεναρίων. Κατά τα άλλα ήταν ακριβώς όπως η έκδοση του PC. Υποστήριζε μέχρι και τέσσερα χειριστήρια ταυτόχρονα, για αυτό και μπορούσε να παιχτεί με τέσσερις παίκτες στην ίδια παιχνιδομηχανή. Δεν ήταν ένα επιτυχές παιχνίδι όμως, διότι κατακρίθηκε η τακτική του χειρισμού στρατηγικής με χειριστήριο αναλογικού τύπου. Κυκλοφόρησε το 2001 στην Ευρώπη. Ακυρώθηκε η επανέκδοση του παιχνιδιού για το Dreamcast λόγω της αποτυχημένης ροής της έκδοσης του Playstation 2.
Age of Empires II: HD Edition
Στις 9 Απριλίου 2013 κυκλοφόρησε αποκλειστικά για το Steam μια ανανεωμένη έκδοση του παιχνιδιού με υποστήριξη 1080p, υψηλότερες αναλύσεις και ανανεωμένα γραφικά. Κυκλοφόρησε το κανονικό παιχνίδι μαζί με το πακέτο επέκτασης του.
Age of Empires II: The Forgotten
Ύστερα από σχεδόν δεκατρία χρόνια βγήκε ένα καινούριο πακέτο επέκτασης για το Age of Empires II, με την ονομασία The Forgotten. Η ανάπτυξη δεν έγινε από την Ensemble, αλλά από ένα ανεξάρτητο στούντιο, την Forgotten Empires. Το στούντιο αυτό δεν αποτελείτο από υπαλλήλους, αλλά από ανεξάρτητους προγραμματιστές που ο καθένας προσέθεσε κάποιες λειτουργίες στο παιχνίδι χωρίς χρηματική ανταμοιβή. Αργότερα και αφού κυκλοφόρησε το πακέτο επέκτασης το στούντιο απέκτησε επιχειρηματική υπόσταση. Προσθέτει στο παιχνίδι πέντε καινούριους πολιτισμούς: Ίνκα, Σλάβοι, Ιταλοί, Ινδοί και Μαγυάροι. Επίσης προσθέτει επτά καινούριες εκστρατείες: Αλάριχο Α΄, Σφόρτσα, Μπάρι, Δράκουλα, Ελ Ντοράντο, Πριθιβιράζ και διάσημες μάχες των πολιτισμών αυτών. Επίσης προσθέτει ένα νέο είδος τεχνητής νοημοσύνης που έχει φτιαχτεί γύρω από ανταγωνιστικούς παίκτες και διακρίνεται για την επιθετικότητα της. Κυκλοφόρησε στις 7 Νοεμβρίου 2013. Όντας ως πακέτο επέκτασης για ένα παλαιό παιχνίδι, οι προσδοκίες για πωλήσεις δεν ήταν υψηλές. Τις ξεπέρασε όμως το παιχνίδι, πωλώντας συνολικά πάνω από 250.000 αντίτυπα.
Age of Empires II: The African Kingdoms
Ένα ακόμη πακέτο επέκτασης κυκλοφόρησε από το ίδιο στούντιο με όνομα The African Kingdoms. Αναφέρεται στους Αφρικανικούς πολιτισμούς κατά την διάρκεια του Μεσαίωνα. Προσθέτει τέσσερις νέους πολιτισμούς: Βέρβεροι, Μαλιάνοι, Αιθίοπες και Πορτογάλοι. Επίσης προσθέτει τέσσερις νέες εκστρατείες: Ταρίκ ιμπν Ζιάντ, Σουντχάτα, Φρανσίσκο ντι Αλμέιντα και Γιόντιτ. Προσθέτει επίσης νέες μονάδες και αναδιοργανώνει από την αρχή το παιχνίδι και τις ιδιότητες των πολιτισμών ώστε να είναι ακόμη πιο δίκαιο και ισορροπημένο το παιχνίδι.
Υποδοχή
Το Age of Kings αναγνωρίστηκε καθολικά ως ένα άριστο παιχνίδι από το Metacritic, το οποίο το βαθμολόγησε με 92%.
Το Gamezone είπε χαρακτηριστικά: "Απλώς ένα τέλειο παιχνίδι. Υπέροχο στην ιστορική του εικόνα, άριστο στον ήχο και στα γραφικά. Το Age of Kings αξίζει τον τίτλο του." Το Gamepro χαρακτήρισε το παιχνίδι ως "Απλώς φανταστικό" δίνοντας του 100%. Το IGN χαρακτήρισε: "Υπάρχουν πολλά στοιχεία ατμόσφαιρας που λείπουν από το Age of Kings αλλά υπάρχουν σε άλλα παιχνίδια όπως το Starcraft". Το GamersDepo είπε: "Αυτό είναι ωραίο παιχνίδι. Θέλω να το παίξω, το παίζω και δεν μπορώ να σταματήσω". Το Evil Avatar έδωσε 5/5 αστέρια και δήλωσε: "Όλα τα στοιχεία του παιχνιδιού είναι τόσο φινιαρισμένα που μπορώ να δω την άσχημη κούπα μου μέσα από αυτά. Σίγουρα προτείνεται".
Το Gamespot έγραψε ότι: "Αν το Age of Kings είναι ένδειξη για το μέλλον των παιχνιδιών στρατηγικής, δεν θα μπορούσαμε να είμαστε πιο τυχεροί. Είναι ένα σπάνιο παιχνίδι που ξεπέρασε τον ανταγωνισμό του όχι επειδή είναι νέας τεχνολογίας, αλλά επειδή είναι παλαιάς σχολής. Τελειοποιεί τα προβλήματα του προηγούμενου παιχνιδιού και γίνεται ακόμη καλύτερο". Το Gamespot έδωσε τον τίτλο του καλύτερου παιχνιδιού στρατηγικής του 1999 στο Age of Kings
Το Gamesdomain έγραψε ότι: "Δεν μου κάνει καθόλου εντύπωση που ο κόσμος ψήφισε το Age of Kings ως καλύτερο παιχνίδι στρατηγικής το 1999."
Επίσης, το The Age of Kings κέρδισε τρία βραβεία από την Ακαδημία Διαδραστικών Τεχνών και Επιστημών.
Η σελίδα Quantum9 έδωσε στο παιχνίδι 95% λέγοντας: "Είναι έτσι όπως θα έπρεπε να είναι το Total Annihilation: Kingdoms". Η σελίδα GamersVoice όρισε το The Age of Kings ως το καλύτερο παιχνίδι πολέμου του 1999. Ο Ιάσον Ανδριουλαΐτης του MultiplayerGamesOnline έδωσε στο παιχνίδι 4.5/5 λέγοντας: "Μεγάλο παιχνίδι. Το λάτρεψα" ταυτόχρονα τονίζοντας ότι: "Υπάρχουν βέβαια πολλές ατέλειες και μικρά πραγματάκια. Για παράδειγμα όταν δίνω εντολή σε έναν χωρικό να επιδιορθώσει ένα πλοίο πρέπει να το κάνω δύο φορές. Τη μία για να έρθει το πλοίο στην ακτή και την άλλη για να δουλέψει ο χωρικός. Επίσης, η κανονική στάση των στρατιωτών απέναντι στους εχθρούς είναι αυτή της επίθεσης που σημαίνει ότι ο στρατιώτης μου θα κυνηγάει τον αντίπαλο μέχρι να τον σκοτώσει. Που σημαίνει ότι θα τρέχει ακόμη και μέσα από κλειστές πύλες για τον βρει" Ο Γουές Σπένσερ του PC Arena έβαλε στο παιχνίδι 4.5/5 αστέρια, αλλά τόνισε τα προβλήματα που υπάρχουν στο παιχνίδι πολλών παικτών μέσω διαδικτύου. Ο ιστότοπος Wargamer βράβευσε το Age of Kings ως το καλύτερο παιχνίδι στρατηγικής του 1999, υπογραμμίζοντας ωστόσο ότι στο τέλος γίνεται κουραστικό και ότι, συγκεκριμένα: "Πρέπει να ψάξεις και να καταστρέψεις κάθε ξεχωριστό χωρικό και κτίριο του αντιπάλου σου προκειμένου να κερδίσεις. Θα ήταν ωραίο αν ο υπολογιστής γνώριζε πότε να παραιτηθεί". . Το ηλεκτρονικό περιοδικό βιντεοπαιχνιδιών Electric Games βαθμολόγησε το Age of Kings με 4.5/5, τονίζοντας: "Η πλειονότητα των καλών πραγμάτων από το πρώτο παιχνίδι υπάρχει και εδώ. Πολλές διορθώσεις και αναβαθμίσεις προσθέτουν πάρα πολλά στο παιχνίδι. Υπάρχουν βέβαια και μικρά προβληματάκια, αλλά με κανέναν τρόπο δεν αγγίζουν την εικόνα του παιχνιδιού." . Ο ιστότοπος DailyRadar ονόμασε το παιχνίδι Direct Hit χαρακτηρίζοντας το: "Απόλυτη διασκέδαση". Η ιστοσελίδα Kickass Gaming Network βαθμολόγησε το παιχνίδι ως Kickass λέγοντας: "Δεν σταματά να προσφέρει διασκέδαση".
Εκτός από τις θετικές κριτικές που απέσπασε, το παιχνίδι έχει επηρεάσει μια ολόκληρη γενιά από παιχνίδια στρατηγικής. Παραδείγματα αποτελούν τα Company of Heroes, Warcraft III, Rise of Nations, Rome: Total War και πολλά άλλα.
Το παιχνίδι σημείωσε και εμπορική επιτυχία, πουλώντας πάνω από δύο εκατομμύρια αντίγραφα τους τέσσερις πρώτους μήνες κυκλοφορίας του, ενώ κάθε μήνα προσθέτονταν 500 χιλιάδες νέοι χρήστες στις online υπηρεσίες του<.ref name=":3" /> Ακόμη και μετά από ένα έτος, το παιχνίδι παρέμενε στους πίνακες πωλήσεων για πολύ καιρό.
Age of Empires II: HD Edition
Δεν δόθηκαν καλές κριτικές για την ανανεωμένη έκδοση του Age of Kings. Στο Metacritic κατέχει βαθμολογία 68%.
Το Gameplanet έβαλε στο παιχνίδι 70% λέγοντας: "Οι αλλαγές της Hidden Path δεν ήταν αρκετές ώστε να προσελκύσουν νέους παίκτες στο παιχνίδι". Το Games.cz γράφει: "Για τους νέους είναι περιέργως ξεπερασμένο, ενώ για τους παλιούς είναι μη αναγνωρίσιμο από το πρωτότυπο. Ένα παιχνίδι από την κορυφή κατέληξε να είναι σε κομμάτια. Εύχομαι να το επαναφέρει η κοινότητα του".
Το Eurogamer χαρακτήρισε το παιχνίδι ως κάτι άστοχο, λέγοντας: "Με μια τόσο μεγάλη ανάλυση πλέον είναι εύκολο να δει κάποιος πόσο άσχημο είναι πραγματικά αυτό το παιχνίδι". Επίσης υπογράμμισε τις αστοχίες του παιχνιδιού όσο αναφορά τον τομέα των πολλών παικτών και της σύνδεσης με τους διακομιστές του Steam.
Το Destructoid το βαθμολόγησε 8/10 επαινώντας τις νέες προσθήκες και δηλώνοντας: "Μια πολύ καλή προσπάθεια με λίγα λάθη να της κλέβουν το άριστα. Αξίζει τον χρόνο και τα λεφτά σας."
Κληρονομία
Το Age of Kings θεωρείται ένα από τα καλύτερα παιχνίδια στρατηγικής που έχουν υπάρξει. Ο ιστότοπος The Top Tens γράφει: "Το τέλειο παιχνίδι στρατηγικής πραγματικού χρόνου. Το μόνο ουσιαστικό λάθος που βρίσκω είναι η μη ύπαρξη δυνατότητας παραγωγής χρυσού". Το Age of Kings άφησε σημαντικό αποτύπωμα στην κατηγορία των παιχνιδιών στρατηγικής πραγματικού χρόνου. Πολλά παιχνίδια που θεωρούνται εξίσου καλά (Rise of Nations, Empire Earth, Supreme Commander) έχουν εμπνευστεί από το Age of Kings. Επίσης το Age of Kings απέκτησε πολλά επακόλουθα παιχνίδια. Το παρακλάδι της σειράς Age of Empires, Age of Mythology, είναι εμπνευσμένο από το Age of Kings.
Το 2005 βγήκε το επόμενο σημαντικό παιχνίδι στην σειρά Age of Empires με τίτλο Age of Empires III. Εστιάζει στη χρονολογική περίοδο των μεγάλων αποικισμών στην Αμερική. Τα γραφικά αναβαθμίστηκαν και έγιναν πλήρως τρισδιάστατα. Οι εκστρατείες άλλαξαν χαρακτήρα και δεν βασίζονται σε ιστορικά γεγονότα αλλά σε αναπαραστάσεις θρύλων. Επίσης στο Age of Empires III εισήχθη νέο σύστημα αναβάθμισης μέσω των αποικιών: η πόλη που χτίζει ο παίκτης ονομάζεται αποικία και επικοινωνεί με τη μητρόπολη προκειμένου να σταλθούν νέες προμήθειες και μονάδες. Όταν τελειώνει το παιχνίδι ο παίκτης παραλαμβάνει πόντους που μπορεί να χρησιμοποιήσει για να αναβαθμίσει τα στρατεύματα ή τις προμήθειες που λαμβάνει.
μικρογραφία|328x328εσ|Στιγμιότυπο από το Age of Empires: Online. Στην συγκεκριμένη εικόνα φαίνεται η ελληνική πόλη κάποιου παίκτη. Ας σημειωθούν τα καρτουνίστικα γραφικά. Το τελευταίο σημαντικό παιχνίδι στη σειρά Age of Empires ήταν το Age of Empires: Online ένα παιχνίδι στρατηγικής βασισμένο στο πρώτο Age of Empires που παιζόταν μόνο με σύνδεση στο διαδίκτυο και περιλάμβανε πολλούς παίκτες συνδεδεμένους ταυτόχρονα. Τα γραφικά του παιχνιδιού άλλαξαν ριζικά από ο,τι τα προηγούμενα παιχνίδια και έγιναν καρτουνίστικα και πολύχρωμα. Ο παίκτης μπορούσε να αγοράσει παραπάνω εξοπλισμό και κτίρια μέσω χρημάτων. Έγινε ιδιαίτερα διάσημο λόγω της δωρεάν διανομής του και του εύκολου χειρισμού του. Το Age of Empires: OnlineΣαπέσπασε ιδιαίτερα θετικές κριτικές ιδιαίτερα για τα νέα γραφικά και τις πολλές αποστολές. Παρόλα αυτά, το γεγονός ότι δεν αγόραζαν αντικείμενα οι περισσότεροι παίκτες μαζί με τον ανταγωνισμό άλλων παρομοίων παιχνιδιών οδήγησε στις 1 Ιουλίου 2014 τους διακομιστές του παιχνιδιού να τεθούν εκτός λειτουργίας και πλέον το Age of Empires: Online δεν υπάρχει.
Το Age of Kings και το πακέτο επέκτασης του είναι παιχνίδια που μέχρι σήμερα, ύστερα από σχεδόν 17 χρόνια παίζονται από ένα μεγάλο ποσοστό παικτών. Πάνω από 5.000 παίκτες παίζουν την ανανεωμένη έκδοση του Age of Kings κάθε ημέρα. Το παιχνίδι που έδωσε νέα πνοή στη σειρά και ενέπνευσε μεγάλο ποσοστό παικτών να ασχοληθούν με το Age of Kings είναι το The Forgotten. Το πακέτο επέκτασης αυτό παίχθηκε σε πάνω από 50.000 φορές σε μια ώρα ενώ αυτή τη στιγμή παίζεται σε πάνω από ένα εκατομμύριο μηχανήματα.
Παραπομπές
Κατηγορία:Βιντεοπαιχνίδια του 1999 Κατηγορία:Βιντεοπαιχνίδια στρατηγικής πραγματικού χρόνου Κατηγορία:Βιντεοπαιχνίδια με ισομετρικά γραφικά Κατηγορία:Βιντεοπαιχνίδια για κινητά Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του Nintendo DS Κατηγορία:Βιντεοπαιχνίδια των Windows Κατηγορία:Βιντεοπαιχνίδια των Mac OS Κατηγορία:Συνέχειες βιντεοπαιχνιδιών Κατηγορία:Νικητές Interactive Achievement Award
Αλυσοποίηση
μικρογραφία|Μοντέλο με μπίλια και ραβδί του μορίου πεντασιλανίου, ένα ανάλογο του πεντανίου, όπου ο άνθρακας αντικαθίσταται από πυρίτιο. Στη χημεία, ο όρος αλυσοποίηση (αγγλικά: catenation, από τη λατινική λέξη catena) αναφέρεται στο φαινόμενο σχηματισμού «αλυσίδων», δηλαδή ομάδων ατόμων του ίδιου χημικού στοιχείου στη σειρά, με το σχηματισμό χημικών δεσμών μεταξύ τους. Μια τέτοια αλυσίδα μπορεί να είναι «ανοικτή», δηλαδή με αρχικό και τελικό άτομο, ή «κλειστή», οπότε σε αυτήν την περίπτωση έχουμε το σχηματισμό ενός τουλάχιστον «δακτυλίου», ενώ φυσικά δεν αποκλείονται οι συνδυασμοί δακτυλίων και ανοικτών αλυσίδων.
Η αλυσοποίηση είναι φαινόμενο που παρατηρείται εντονότερα στον άνθρακα, του οποίου τα άτομα έχουν ιδιαίτερη τάση να σχηματίζουν ομοιοπολικούς δεσμούς με άλλα άτομα του ίδιου στοιχείου. Ο άνθρακας τείνει να σχηματίζει μακρύτερες και πολυπλοκότερες αλυσίδες σε σύγκριση με τα υπόλοιπα στοιχεία. Αυτό αποδεικνύεται από την ύπαρξη του τεράστιου πλήθους των οργανικών ενώσεων, μεγάλο μέρος των οποίων υπάρχουν και στη φύση. Ουσιαστικά η διάκριση της οργανικής χημείας από την ανόργανη χημεία σε μεγάλο βαθμό βασίζεται σε αυτήν την έντονη ιδιότητα του άνθρακα για αλυσοποίηση. Μάλιστα, στη βιοχημεία (και όχι μόνο), οι ανθρακικές αλυσίδες συχνά συνδυάζονται και με διάφορα άλλα χημικά στοιχεία, όπως υδρογόνο, οξυγόνο, άζωτο, φωσφόρο, θείο και διάφορα βιομέταλλα, για παράδειγμα στις πρωτεΐνες, όπου περιέχονται εξαιρετικά πολύπλοκες αλυσίδες, που σχηματίζονται με βάση τις οδηγίες γονιδίων.
Ωστόσο, ο άνθρακας δεν είναι το μοναδικό χημικό στοιχείο που εμφανίζει το φαινόμενο της αλυσοποίησης. Αρκετά άλλα χημικά στοιχεία των κύριων ομάδων του περιοδικού συστήματος επίσης είναι ικανά να σχηματίζουν αλυσίδες ατόμων τους. Τα πιο ικανά από αυτά συμπεριλαμβάνουν το πυρίτιο, το θείο και το βόριο.
Η ικανότητα αλυσοποίησης ενός χημικού στοιχείου βασίζεται πρωτίστως στη δεσμική ενέργεια των δεσμών μεταξύ ατόμων του ίδιου χημικού στοιχείου, οπότε μειώνεται με την αύξηση του βαθμού εκφυλισμού των τροχιακών του, δηλαδή με την αύξηση (του κύριου) και του αζιμουθιακού κβαντικού αριθμού, γιατί έτσι μειώνεται η επικάλυψη των τροχιακών αυτών. Έτσι, ο άνθρακας, με τα λιγότερο εκφυλισμένα 2p τροχιακά σθένους είναι περισσότερο ικανός για αλυσοποίηση σε σύγκριση με τα βαρύτερα χημικά στοιχεία, που σχηματίζουν χημικούς δεσμούς με υψηλότερου κύριου κβαντικού αριθμού τροχιακά σθένους. Η ικανότητα αλυσοποίησης επηρεάζεται, επίσης, από ένα εύρος στερεοχημικών και ηλεκτρονιακών παραγόντων, που συμπεριλαμβάνουν της ηλεκτραρνητικότητα των χημικών στοιχείων. Για τον άνθρακα, ιδιαίτερα η επικάλυψη στους σ-δεσμούς διπλανών ατόμων είναι αποτελεσματικά ισχυρή, δίνοντας έτσι τη δυνατότητα να σχηματιστούν τέλεια σταθερές αλυσίδες.
Το πυρίτιο μπορεί (επίσης) να σχηματίζει σ-δεσμούς μεταξύ των ατόμων του. Ωστόσο, είναι δύσκολο κανείς να παρασκευάσει και να απομονώσει σιλάνια (π.χ. γενικού τύπου SiνΗ2ν+2) με ν μεγαλύτερο του 8, καθώς η θερμική σταθερότητα μειώνεται με την αύξηση του αριθμού των ατόμων πυριτίου. Τα σιλάνια με μεγαλύτερη μοριακή μάζα από το δισιλάνιο (Si2H6) τείνουν να διασπούνται σχηματίζοντας πολυμερικά πολυπυριτιούχα υδρίδια και υδρογόνο. Αλλά με ένα κατάλληλο ζευγάρι οργανικών υποκαταστατών στη θέση ενός ζεύγους ατόμων υδρογόνου σε κάθε άτομο πυριτίου, είναι δυνατό να παρασκευαστούν (μεγαλύτερα) πολυσιλάνια. Αυτές οι μακράς αλυσίδας ενώσεις παρουσιάζουν ορισμένες ηλεκτρονιακές ιδιότητες που αιφνιδιάζουν (τους λιγότερο μυημένους), όπως η δημιουργία σ- απεντοπισμένων ηλεκτρονίων στην αλυσίδα.
Ακόμη και δεσμοί π μεταξύ ατόμων πυριτίου είναι δυνατό να παρασκευαστούν. Ωστόσο, αυτοί οι δεσμοί είναι λιγότερο σταθεροί από τους ανάλογους ανθρακούχους. Το δισιλένιο (SiH2=SiH2) είναι αρκετά δραστικότερο σε σύγκριση με το ανθρακούχο ανάλογό του, το αιθένιο (CH2=CH2). Τα δισιλίνια είναι αρκετά σπάνια, σε αντίθεση με τα ανθρακούχα ανάλογά τους, αλκίνια. Παραδείγματα δισιλινίων, αν και για πολύ χρονικό διάστημα θεωρούνταν ότι είναι πολύ ασταθή για να απομονωθούν, αναφέρθηκε ότι υπάρχουν από το 2004.
Η ευέλικτη χημεία του στοιχειακού θείου είναι (σχετικά) μεγάλη, εξαιτίας της αλυσοποίησης. Στη φυσική του κατάσταση, το στοιχειακό θείο βρίσκεται (συνήθως) σε αλλομορφή με μόρια (κυκλο)οκταθείου (S8). Με θέρμανση αυτής της αλλομορφής, οι δακτύλιοι κυκλοοκταθείου ανοίγουν και συνδέονται μεταξύ τους, σχηματίζοντας αυξανόμενα μακρύτερες αλυσίδες, όπως δείχνει και η προοδευτική αύξηση του ιξώδους του υλικού, καθώς επιμηκύνονται οι αλυσίδες αυτές. Το σελήνιο και το τελλούριο δείχνουν επίσης ποικιλίες τέτοιων δομικών μοτίβων.
Υπάρχουν επίσης αλυσίδες αζώτου.
Αλυσίδες φωσφόρου (ιδιαίτερα με οργανικούς υποκαταστάτες) έχουν παρασκευαστεί, παρόλο που τείνουν να είναι αρκετά εύθραυστες. Μικροί δακτύλιοι ή συγκροτήματα ατόμων φωσφόρου είναι (αρκετά) συνηθισμένα.
Τα πρόσφατα χρόνια έχει αναφερθεί μια ποικιλία διπλών ή και τριπλών δεσμών μεταξύ ατόμων μεταλλοειδών, που συμπεριλαμβάνουν το πυρίτιο, το γερμάνιο, το αρσενικό και το βισμούθιο. Η ικανότητα αλυσοποίησης αρκετών χημικών στοιχείων κύριας σειράς αποτελεί τρέχον θέμα έρευνας για ανόργανα πολυμερή.
== Χρήσιμοι πίνακες ==
Παρατηρήσεις, υποσημειώσεις και αναφορές
Κατηγορία:Χημεία
Δασάκι Γρεβενών
Το Δασάκι, επίσημα Δασάκιον, είναι ορεινό χωριό της περιφερειακής ενότητας Γρεβενών σε υψόμετρο 750 μέτρα.
Γεωγραφία - Ιστορία
Το Δασάκι βρίσκεται προς στα βόρεια όρια με την περιφερειακή ενότητα Κοζάνης. Απέχει 21 χλμ. βορειοδυτικά από τα Γρεβενά και 30 χλμ. νοτιοδυτικά από τη Σιάτιστα. Στον Κώδικα της Ζάβορδας αναφέρονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας την περίοδο 1692 και μετά (Β΄Γραφή). Η παλιά ονομασία του χωριού είναι Παλαιοκόπρια και έτσι αναφέρεται επίσημα το 1918 στο ΦΕΚ 260Α - 31/12/1918 να προσαρτάται στην τότε κοινότητα Στηξαχίου (Αηδόνια) που ανήκε στο νομό Κοζάνης. Το 1950 με το ΦΕΚ 208Α - 16/09/1950 μετονομάζεται σε Δασάκιον. Το 1964 με το ΦΕΚ 185Α - 30/10/1964 αποσπάστηκε στο νομό Γρεβενών. Το χωριό σύμφωνα με το σχέδιο Καλλικράτης, μαζί με τα Αηδόνια αποτελούν την τοπική κοινότητα Αηδονίων που ανήκει στη δημοτική ενότητα Ηρακλεωτών του Δήμου Γρεβενών και σύμφωνα με την απογραφή 2011 έχει πληθυσμό 11 κατοίκους.
Παραπομπές
Κατηγορία:Δήμος Γρεβενών Δασάκι
Αμερικανικό διεθνές πανεπιστήμιο του Ρίτσμοντ
Το Αμερικανικό διεθνές πανεπιστήμιο του Ρίτσμοντ (πλήρης αγγλική ονομασία: Richmond, The American International University in London), είναι ιδιωτικό πανεπιστήμιο στο Λονδίνο με σπουδές που επικεντρώνονται στις φιλελεύθερες τέχνες και την επιχειρησιακή έρευνα. Ιδρύθηκε το 1972 και είναι ένα από τα συνολικά 9 ιδιωτικά πανεπιστήμια σε όλο το Ηνωμένο Βασίλειο. Έχει πάνω από 1.500 φοιτητές, το 52% εκ των οποίων προέρχονται από τις ΗΠΑ, 23% από το Ηνωμένο Βασίλειο, και οι υπόλοιποι από άλλα μέρη του κόσμου αποτελούμενοι συνολικά από 100 διαφορετικές εθνικότητες. Τα πτυχία που απονέμει είναι αναγνωρισμένα στις ΗΠΑ και έγκυρα στο Ηνωμένο Βασίλειο. Στο Λονδίνο διαθέτει 2 κτήρια, με το κεντρικό να βρίσκεται στην τοποθεσία Ρίτσμοντ Χιλ στην περιοχή του Ρίτσμοντ, και το 2ο στην περιοχή του Κένσινγκτον.
Παραπομπές
Κατηγορία:Πανεπιστήμια στο Ηνωμένο Βασίλειο
Ντέιβιντ Ράμσεϊ
Ο Ντέιβιντ Ράμσεϊ  (γεννήθηκε 17 Νοεμβρίου, το 1971) είναι Αμερικάνος ηθοποιός, ευρέως γνωστός για τους ρόλους του στο Showtime στην τηλεοπτική σειρά Dexter ως Anton Briggs, στην ταινία Mother and Child και στην τηλεοπτική σειρά Arrow ως Τζον Ντιγκλ.
Καριέρα
Ο Ράμσεϊ γεννήθηκε στο Ντιτρόιτ του Μίσιγκαν. Από 1997 έως το 1998, εμφανίστηκε στην κωμική σειρά του UPN Good News, πρωταγωνιστώντας ως πάστορας David Randolph. Το 2000, πρωταγωνίστησε ως Μοχάμεντ Άλι στο τηλεοπτικό κανάλι Fox στην τηλεοπτική ταινία Ali: An American Hero. Αργότερα εκείνο το έτος, εμφανίστηκε στο Pay It Forward ξεκινώντας έναν επαναλαμβανόμενο ρόλο στο For Your Love. Επίσης, έχει υποδυθεί επαναλαμβανόμενους ρόλους σε All of Us, The West Wing, CSI: Crime Scene Investigation, Ghost Whisperer, Wildfire και Hollywood Residential. Το 2008 με 2009, εμφανίστηκε σε 17 επεισόδια στο Dexter. Επιπλέον, εμφανίστηκε στο Grey's Anatomy το 2010.
Ο Ράμσεϊ εμφανίστηκε στην δραματική σειρά Outlaw το 2010, και το 2012 εντάχθηκε στο κύριο καστ της τηλεοπτικής σειράς Arrow ως John Diggle.
Εξωτερικοί Σύνδεσμοι
Κατηγορία:Αμερικανοί ηθοποιοί κινηματογράφου Κατηγορία:Αμερικανοί ηθοποιοί τηλεόρασης Κατηγορία:Αμερικανοί πυγμάχοι
Μασσέλλο (Ιταλία)
Το Μασσέλλο (ιταλικά: Massello) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Αφροδίτη του Χόλε Φελς
Η Αφροδίτη του Χόλε Φελς (γερμανικά: Venus vom Hohle Fels, Αφροδίτη του σπηλαίου) ή Αφροδίτη του Σέλκλινγκεν (γερμ. Venus von Schelklingen) είναι παλαιολιθικό ειδώλιο Αφροδίτης της ύστερης παλαιολιθικής εποχής. Βρέθηκε τον Σεπτέμβριο του 2008 κατά τη διάρκεια αρχαιολογικών ανασκαφών στο σπήλαιο Χόλε Φέλς στον νότιο πόδα της Σουαβικής Άλπης κοντά στην πόλη Σέλκλινγκεν στη Γερμανία. Είναι κατασκευασμένο από χαυλιόδοντα μαμούθ και αποδίδεται στον Ωρινάκιο πολιτισμό. Τα γεωλογικά στρώματα Va και Vb που περιέκλειαν το εύρημα έχουν ηλικία τουλάχιστον 35.000 και έως 40.000 χρόνια. Σύμφωνα με αυτή τη χρονολόγηση, η Αφροδίτη του Χόλε Φελς είναι το αρχαιότερο αποδεδειγμένο ομοίωμα ανθρώπου που κατασκευάστηκε από άνθρωπο. Δύο άλλα αρχαιολογικά ευρήματα, η Αφροδίτη του Μπέρεκατ Ραμ και η Αφροδίτη του Ταν-Ταν, από το Ισραήλ και το Μαρόκο αντίστοιχα πιστεύεται ότι δεν είναι ανθρώπινα έργα τέχνης, αλλά τυχαία φυσικά μορφήματα. Πιστεύεται ότι ο Ωρινάκιος πολιτισμός είναι ο αρχαιότερος του είδους Χόμο Σάπιενς. Συγχρόνως είναι το αρχαιότερο καλλιτεχνικό δείγμα της ύστερης παλαιολιθικής εποχής και το αρχαιότερο ανθρωπόμορφο καλλιτέχνημα γενικώς.
Χρονικό του αρχαιολογικού ευρήματος
thumb|right|250px|Ο αρχαιολογικός χώρος του ευρήματος. Οι αρχαιολογικές ανασκαφές στο Σέλκλινγκεν διεξάγονται από το 1977 ετησίως από τους αρχαιολόγους του Ινστιτούτο Παλαιάς και Πρώιμης ιστορίας του Πανεπιστημίου του Τίμπιγκεν στα πλαίσια του πολιτιστικού προγράμματος του Γραφείου κρατικής μέριμνας Μνημείων του κρατιδίου της Βάδης-Βυρτεμβέργης της Γερμανίας. Τη διεύθυνση των ανασκαφών έχει ο Νίκολας Κόναρντ από το 1997. Τον Σεπτέμβριο του 2008, μεταξύ 5 και 15 του μηνός ανευρέθηκαν συνολικά έξι τεμάχια από επεξεργασμένο χαυλιόδοντα, τα οποία βρίσκονταν περίπου 20 μέτρα μέσα από την είσοδο της σπηλιάς, σε βάθος περίπου 3 μέτρα κάτω από τη σημερινή επιφάνεια του εδάφους. Τα ευρήματα βρίσκονταν το ένα κοντά στο άλλο μέσα σε ένα τέταρτο τετραγωνικού μέτρου και σε διαφορά βάθους περίπου 10 εκατοστά. Η εύρεση της Αφροδίτης ανακοινώθηκε στο κοινό στις 13 Μαΐου 2009 στα πλαίσια συνέντευξης τύπου, ενώ το αγαλματάκι φιλοξενήθηκε για πρώτη φορά στην κρατική έκθεση της Βάδης-Βυρτεμβέργης με θέμα «Παγετώνες - Τέχνη και Πολιτισμός» το έτος 2009 στην αίθουσα τέχνης Kunstgebäude Stuttgart.
Χρονολόγηση
Τα στρώματα του εδάφους Va και Vb στο σπήλαιο Χόλε Φελς ανέρχονται στον πολιτισμό των Ωρινακίων. Η χρονολόγηση με τη μέθοδο της ραδιοχρονολόγησης άνθρακα 14 σε εργαστήρια της Οξφόρδης, έδειξε ότι είναι ηλικίας 35.000 ετών, δηλαδή 6.000 χρόνια αρχαιότερα των παρόμοιων ευρημάτων του πολιτισμού Gravettien, τα οποία ήταν μέχρι τότε τα αρχαιότερα όλων.
Ερμηνεία
Το αγαλματίδιο συμβόλιζε τη γονιμότητα, και πιθανόν να το φορούσαν οι γυναίκες στο λαιμό για φυλαχτό κατά τη διάρκεια της εγκυμοσύνης. Ο αρχαιολόγος Νίκολας Κόναρντ εξέφρασε την εικασία, ότι κάποια νεαρή Νεάντερταλ μπορεί να έφτιαξε το αγαλματάκι αυτό, αφού εκπολιτίστηκε από μια οικογένεια Γκρο Μανιόν. Η θεωρία του αυτή όμως δεν είναι επιστημονικά εξακριβώσιμη.
Αγαθόνικος
Το ελληνικό όνομα Αγαθόνικος μπορεί να αναφέρεται σε κάποιο από τα εξής πρόσωπα:
Νοβοτσερκάσκ
Το Νοβοτσερκάσσκ (ρωσικά:Новочеркасск) είναι μια πόλη στη νοτιοδυτική Ρωσία.
Πληροφορίες
Το Νοβοτσερκάσσκ βρίσκεται στην νοτιοδυτική Ρωσία, και έχει πληθυσμό 168.746 σύμφωνα με την απογραφή του 2010. Βρίσκεται στο Όμπλαστ του Ροστόφ, και λίγο ανατολικότερα από το Ροστόφ επί του Ντον και χωρίζεται από την μικρή πόλη Κοτουνόκ από τον ποταμό Τουσλόφ. Στην πόλη αυτή εκτελέστηκε σε θάνατο στις 14 Φεβρουαρίου 1994 ο Αντρέι Τσικατίλο, που είχε σκοτώσει αρκετούς ανθρώπους στην περιφέρεια Ροστόφ.
Παραπομπές
Κατηγορία:Ευρωπαϊκές πόλεις της Ρωσίας
Γκίζελα της Βουργουνδίας
Η Γκίζελα, γερμ. Gisela (π. 955 - 21 Ιουλίου 1007) από τον Οίκο των Παλαιών Γουέλφων ήταν πριγκίπισσα της Βουργουνδίας και με τον γάμο της έγινε δούκισσα της Βαυαρίας.
Βιογραφία
Ήταν η πρώτη κόρη (μόνο τέκνο του 1ου γάμου) του Κορράδου Α΄ βασιλιά της Βουργουνδίας και της πρώτης συζύγου του Αδελαΐδας του Μπέλλαϋ.
Οικογένεια
Παντρεύτηκε τον Ερρίκο Β΄ των Οθωνιδών δούκα της Βαυαρίας και είχε τέκνα:
Πηγές
Κατηγορία:Οίκος των Παλαιών Γουέλφων
Ματί
Το Ματί (ιταλικά: Mathi) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Φιλιβέρτος της Σαβοΐας-Γένοβας
Ο Φιλιβέρτος (ιταλ. Filiberto, 10 Μαρτίου 1895 - 7 Σεπτεμβρίου 1990) από τον Οίκο της Σαβοΐας ήταν 4ος δούκας της Γένουας.
Βιογραφία
Ο Φιλιβέρτος Λουδοβίκος Μαξιμιλιανός Εμμανουήλ Μάριος ήταν ο δευτερότοκος γιος του Θωμά της Γένουας και της Ισαβέλας των Βίττελσμπαχ, κόρης του Αδαλβέρτου της Βαυαρίας. Το 1904 του δόθηκε ο τίτλος του δούκα της Πιστόια, πόλης της Τοσκάνης.
Ακολούθησε σταδιοδρομία στο στρατό και έφθασε να γίνει στρατηγός. Υποστηρικτής του Μουσσολίνι, υπηρέτησε εθελοντικά στον δεύτερο Ιταλο-Αβυσσηνιακό πόλεμο, όπου διοίκησε το πρώτο Τμήμα Μελανοχιτώνων. Ήταν το Τμήμα του που ύψωσε την ιταλική σημαία στο όρος Άμπα Άρανταμ. Στο Β΄ Παγκόσμιο Πόλεμο έγινε διοικητής της 7ης Στρατιάς, αλλά δεν πραγματοποίησε κάτι σημαντικό όταν η Ιταλία ενώθηκε με τους Συμμάχους.
Μετά τον πόλεμο ένα δημοψήφισμα ήταν κατά της μοναρχίας. Το 1963 απεβίωσε ο μεγαλύτερος αδελφός του Φερδινάνδος και τον διαδέχθηκε στον τίτλο του δούκα της Γένουας. Ο ίδιος απεβίωσε το 1990 στη Λωζάνη και τον διαδέχθηκε στον τίτλο ο νεότερος αδελφός του Ευγένιος.
Οικογένεια
Το 1928 στο Τορίνο νυμφεύτηκε τη Λυδία του Άρενμπεργκ· δεν είχαν απογόνους.
Πηγές
Κατηγορία:Οίκος της Σαβοΐας
Φρίξος Γαζεπίδης
Ο Φρίξος Γαζεπίδης (1913-1992) ήταν Έλληνας καλλιτέχνης του θεάτρου σκιών, τραγουδιστής, στιχουργός και μουσικός (μπουζούκι, κιθάρα και τουμπελέκι). Ανήκει στους παλαιότερους και γνωστότερους καραγκιοζοπαίκτες.
Γεννήθηκε στην Κωνσταντινούπολη το και δημιούργησε πολυμελή οικογένεια (13 παιδιά) ενώ παρουσίασε έργα του Καραγκιόζη και στο εξωτερικό (ΗΠΑ, Καναδάς). Επίσης συνεργάστηκε με πολλους άλλους Καραγκιοζοπαιχτες. Έπαιζε μουσική στην εκπομπή " Χρόνια Συντροφιά Με Τον Καραγκιόζη" του Θανάση Σπυρόπουλου. Ένα μεγάλο μέρος των φιγούρων του βρίσκεται στη συλλογή της οικογένειας Σπυρόπουλου ενώ αλλο μέρος βρίσκεται σε μουσεία και συλλέκτες.
Παραπομπές
Κατηγορία:Έλληνες καλλιτέχνες Κατηγορία:Καραγκιοζοπαίκτες
Ομάδα κρατών κατά της διαφθοράς
Η Ομάδα Κρατών κατά της Διαφθοράς (στα γαλλικά: Groupe d'États contre la corruption, GRECO) είναι όργανο του Συμβουλίου της Ευρώπης για τον έλεγχο της διαφθοράς και των μέτρων που λαμβάνονται για την αντιμετώπισή της. Η έδρα της βρίσκεται στο Στρασβούργο.
Ιδρύθηκε ως διευρυμένη μερική συμφωνία, από 17 κράτη μέλη του Συμβουλίου της Ευρώπης, το 1999 και είναι ανοιχτή και σε μη Ευρωπαϊκά κράτη. Σήμερα έχει 49 μέλη (48 κράτη μέλη του Συμβουλίου της Ευρώπης, η Λευκορωσία και οι Η.Π.Α).Κάθε κράτος που συμμετέχει στις Συμβάσεις ποινικού ή αστικού δικαίου για τη διαφθορά του Συμβουλίου της Ευρώπης (Council of Europe's Criminal or Civil Law Conventions on Corruption) προσχωρεί αυτόματα στη GRECO και στις διαδικασίες αξιολόγησής της.
Εξωτερικοί σύνδεσμοι
Κατηγορία:Συμβούλιο της Ευρώπης Κατηγορία:Διαφθορά
Ματτίε
Το Ματτίε (ιταλικά: Mattie) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Γεώργιος ΣΤ΄ της Γεωργίας
Ο 'Γεώργιος ΣΤ΄ ο Μικρός (გიორგი VI მცირე Giorgi VI Mtsire, (απεβ. 1313), από τον Οίκο των Βαγρατιδών ήταν ο 19ος βασιλιάς της Γεωργίας το διάστημα 1311–1313.
Βιογραφία
Ήταν γιος του Δαυίδ Η΄ της Γεωργίας. Διορίστηκε βασιλιάς της Γεωργίας (στην πραγματικότητα, μόνο το ανατολικό τμήμα της χώρας) από τον Ιλ-χάν Ολτζεϊτού μετά το τέλος τού πατέρα του το 1311. Βασίλευσε υπό την αντιβασιλεία τού θείου του Γεωργίου Ε΄ και απεβίωσε ανήλικος το 1313.
Βιβλιογραφικές αναφορές
}}
Κατηγορία:Δυναστεία των Μπαγκρατιόνι Κατηγορία:Βασιλείς της Γεωργίας
Ματσέ
Το Ματσέ (ιταλικά: Mazzè) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Τάιλερ Πόζεϊ
Ο Τάιλερ Γκαρσία Πόζεϊ (γεννημένος 18 Οκτωβρίου 1991) είναι Αμερικανός ηθοποιός, μουσικός και μοντέλο, γνωστός για το ρόλο του ως Scott McCall στην τηλεοπτική σειρά του MTV Teen Wolf (2011-2017).
Πρώτα Χρόνια
Ο Πόζεϊ γεννήθηκε στη Σάντα Μόνικα, Καλιφόρνια, από τον ηθοποιό / συγγραφέα Τζον Πόζεϊ και την Σίντι Γκαρσία Πόζεϊ. Μεγάλωσε στη Σάντα Κλαρίτα της Καλιφόρνιας. Ανέπτυξε από νωρίς ενδιαφέρον για τις τέχνες και άρχισε την καλλιτεχνική του σταδιοδρομία στην σκηνή με τον μπαμπά του σε ηλικία έξι ετών.
Ο Πόζεϊ έχει δύο αδέλφια, τον Ντέρεκ και τον Τζέσι. Η μητέρα του, μεξικανικής καταγωγής, πέθανε από καρκίνο του μαστού τον Δεκέμβριο του 2014. Η πέμπτη σεζόν του Teen Wolf ήταν αφιερωμένη στη μνήμη της.
Αρχές του 2000
Από νεαρή ηλικία, ο Τάιλερ βρισκόταν τις πρόβες του πατέρα του και ένιωσε ένα ισχυρό ενδιαφέρον για την τέχνη του κινηματογράφου. Από την ηλικία των 8 είχε λάβει μέρος σε πολλές οντισιόν για ταινίες. Ωστόσο πρωτοεμφανίστηκε στην μεγάλη οθόνη το 2000 στην ταινία "Men of Honor". Παρ' όλα αυτά το όνομα του δεν γράφτηκε στους υπότιτλους στο τέλος της ταινίας.
Αργότερα έλαβε μέρος στη σειρά "Smallville" και "Without a Trace." Εργάστηκε μαζί με τον Άρνολντ Σβαζενέγκερ στην ταινία δράσης "Collateral Damage." Το 2002 όταν πήρε τον ρόλο του χαρακτήρα του γιου της Τζένιφερ Λόπεζ στο ρομαντικό μελόδραμα "Καμαριέρα", το κοινό προσέδωσε μεγαλύτερη προσοχή στο αγόρι. Στη συνέχεια καθώς μεγάλωνει παίρνει όλο και πιο ενδιαφέροντες ρόλους.Έλαβε επίσης μέρος στο τηλεοπτικό πρόγραμμα Doc το 2004. Το θρίλερ "Inside Out", το"Veritas, το "πρίγκιπας της αλήθειας" και το αθλητικό δράμα "Legendary" πρέπει να σημειωθούν. Επίσης ο ηθοποιός ήταν να παίξει τον ρόλο του νεαρού λυκανθρώπου Seth Clearwater στο "Twilight Saga, αλλά ο σκηνοθέτης τελικά αποφάσισε να επιλέξει άλλον στην θέση του.
Δεκαετία του 2010
Το 2017 έλαβε τον ρόλο του Lucas στην ταινία θρίλερ του Blumhouse, το "Truth or Dare". Η ταινία κυκλοφόρησε στις αίθουσες στις 13 Απριλίου 2018.
Στις 25 Σεπτεμβρίου 2017, ανακοινώθηκε ότι θα συμμετάσχει ως βασικός ρόλος στην τρίτη σεζόν της τηλεοπτικής σειράς Scream του MTV, όπου θα πρωταγωνιστεί στο ρόλο του Shane.
Μουσική
Ο Τάιλερ Πόζεϊ δεν περιορίστηκε μόνο στο επάγγελμα του ηθοποιού. Το 2009 οργάνωσε τη δική του μουσική ομάδα "Lost in Kostko" στην Σάντα Κλαρίτα και έγινε τραγουδιστής, τραγουδοποιός και πιανίστας. Η ομάδα παίζει aggresive pop-punk και κατέγραψε ένα επαγγελματικό λεύκωμα "You're going to need a towel" το οποίο, ωστόσο, είχε περιορισμένη κυκλοφορία και διανεμήθηκε στους συγγενείς και τους φίλους.
Το 2012, ο κιθαρίστας Jeremy εγκατέλειψε την ομάδα και η ομάδα μετονομάστηκε σε "Disappearing Jamie", όπου η πρώτη τους εμφάνιση ήταν στο The Roxy στο Λος Άντζελες το 2012.
Τον Δεκέμβριο του 2016, ο Tyler Posey ήταν DJ-customer στην δεύτερη επέτειο του Emo Nite L.A στο Echoplex στο Λος Άντζελες. Ο Posey παίζει πιάνο και συνεισφέρει φωνητικά στο συγκρότημα PVMNTS μαζί με τον κιθαρίστα / μπασίστα / τραγουδιστή Freddy Ramirez και τον ντράμερ Nick Guzman. Το τρίο κυκλοφόρησε το τραγούδι "Standing On My Own Two Feet" στις 14 Ιουνίου 2018, στο οποίο ο Posey έγραψε για το πέρασμα της μητέρας του το 2014. Το συγκρότημα αυτομάτως κυκλοφόρησε το EP Better Days στις 17 Αυγούστου, 2018.
Άλλα
Εκτός αυτού, πρωταγωνίστησε σε πολλά μουσικά βίντεο επαγγελματιών μουσικών, όπως στο μουσικό βίντεο "Colors" του Halsey, "Secrets" από το "State Champs", "Young & Stupid" από τον Travis Mills και "Our Deal" το δίδυμο "Best Coast."
Προσωπική Ζωή
Ο νεαρός άνδρας είχε ερωτικές σχέσεις με την ηθοποιό Mackenzie Rosman και την καλλιτέχνη μακιγιάζ Seana Gorlick την οποία είχε γνωρίσει από 12 χρονών. Η Seana και ο Τάιλερ έζησαν μαζί. Ωστόσο, το ζευγάρι δεν παντρεύτηκε ποτέ, εξαιτίας των συχνών ταξιδιών του Τάιλερ, όπου εν τέλει διαλύθηκαν το 2014. Κατά τη διάρκεια των γυρισμάτων "Teen Wolf", οι φήμες είχαν ότι ο ηθοποιός ήταν με τον εραστή της οθόνης Crystal Reed. Ωστόσο, οι νέοι αρνήθηκαν τέτοιες εικασίες και εξήγησαν ότι είδαν ο ένας τον άλλο ως φίλοι.
Στη συνέχεια, η αμερικανίδα ηθοποιός και τραγουδίστρια Μπέλα Θορν έγινε η σύντροφος του Τάιλερ Πόζεϊ. Η σχέση τους χρονολογούνταν από το καλοκαίρι του 2016 έως τον Νοέμβριο του ίδιου έτους. Το φθινόπωρο του 2017, ο ηθοποιός παρευρέθει στην τελετή MTV Video Music Awards μόνος πλέον, όπου η ηθοποιός Sophia Taylor Ali συναντήθηκε μαζί του στην τελετή, όπου το ζευγάρι πέρασε όλο το βράδυ μαζί.
Παραπομπές
Κατηγορία:Αμερικανοί κιθαρίστες Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Μαρία της Πορτογαλίας, κυρία του Μενέζες και Ορδούνια
Η Μαρία, ισπαν. Maria de Meneses de Orduña (γενν. π. 1290) από τον Πορτογαλικό Οίκο της Βουργουνδίας ήταν κόρη του κυρίου του Πορταλέγρε και με τους γάμους της έγινε πρώτα κυρία του Μενέσες και μετά κυρία της Ορδούνια.
Οικογένεια
Παντρεύτηκε πρώτα τον Τέγιο-Αλφόνσο κύριο του Μενέσες, γιο του Αλφόνσου Τέγιεθ κυρίου της Μολίνα (γιου του Αλφόνσου κυρίου της Μολίνα) και είχε τέκνα:
Το 1315 ο Τέγιο-Αλφόνσος απεβίωσε και η Μαρία έκανε δεύτερο γάμο, με τον Φερδινάνδο-Ντίαθ ντε Άρο κύριο της Ορδούνια και Μπαλμασέδα και είχε τέκνα:
Βασιλική του Αγίου Ιωάννη του Θεολόγου
thumb|325px|right|Τα ερείπια της Βασιλικής του Αγίου Ιωάννη Η Βασιλική του Αγίου Ιωάννη του Θεολόγου ήταν βυζαντινός χριστιανικός ναός σε ρυθμό βασιλικής, που ανεγέρθηκε με εντολή του Αυτοκράτορα Ιουστινιανού (6ος αιώνας) στο σημείο όπου, όπως πιστεύεται, βρισκόταν ο τάφος του Αγίου, επάνω από την Έφεσο. Βασίσθηκε πάνω στο πρότυπο του χαμένου σήμερα Ναού των Αγίων Αποστόλων («Αποστολείου») στην Κωνσταντινούπολη.
Ο ναός κτίσθηκε στην πλαγιά του Λόφου του Αγιασολούκ, κάτω από το φρούριο της σημερινής πόλεως Σελτσούκ της Επαρχίας Σμύρνης, περίπου 3,5 χιλιόμετρα από την αρχαία μεγάλη πόλη της Εφέσου.
Ιστορία
Λίγα είναι γνωστά για τη βασιλική του Αγίου Ιωάννη, με τη μοναδική πηγή να είναι μια μικρή περιγραφή από τον ιστορικό Προκόπιο στο έργο του Περί κτισμάτων, όπου αναφέρει:
Η ανέγερση του νέου ναού άρχισε το 548 και είχε ολοκληρωθεί έως το 565. Το έργο εποπτεύθηκε από τον τότε επίσκοπο Εφέσου Υπάτιο. Ως κορυφαίος εκκλησιαστικός θεωρητικός και συγγραφέας της εποχής του, ο Υπάτιος είναι πιθανό να κέρδισε την εύνοια του Ιουστινιανού και να ανακατασκεύασε έτσι και τον κατά την παράδοση ευρισκόμενο στην ίδια θέση τάφο του Αγίου Ιωάννη του Θεολόγου. Η αυτοκρατορική παρέμβαση ήταν πολύ χρήσιμη, καθώς τα μεγάλα έργα στη Μικρά Ασία ήταν σπάνια.
Μετά την ολοκλήρωσή του, ο ναός θεωρείτο ως ένας από τους ιερότερους της εποχής του και τον είχαν σε μεγάλη υπόληψη, καθώς ο Προκόπιος τον αναφέρει και μεταγενέστερα, στην Απόκρυφη Ιστορία του:
Παρά το γεγονός αυτό, μετά τον 9ο αιώνα δεν αναφέρεται πλέον, πιθανώς εξαιτίας της ανεγέρσεως νέου ναού αφιερωμένου στον ίδιο Άγιο.
Περιγραφή
thumb|right|Η κάτοψη του ναού
Υλικά
Η βασιλική κατασκευάσθηκε σχεδόν αποκλειστικά με τούβλα και λιθόπλινθους, ενώ οι στύλοι ήταν είτε μαρμάρινοι, είτε επενδεδυμένοι με μάρμαρο , ώστε να αντέχουν το βάρος των τρούλων.
Κατασκευή
Ο αρχικός, πρωτοχριστιανικός ναός ήταν ουσιαστικά ένα είδος μικρού μαυσωλείου πάνω στον κατά την παράδοση τάφο του Αγίου, το οποίο χρησίμευε επίσης και ως ναός. Τον 4ο αιώνα κτίσθηκε μια βασιλική επάνω από αυτό, κατά τη βασιλεία του Μεγάλου Θεοδοσίου. Δύο αιώνες αργότερα, καθώς αυτή η πρώτη βασιλική είχε ερειπωθεί, άρχισε η ανοικοδόμηση του κατά πολύ μεγαλοπρεπέστερου Ιουστινιάνειου ναού. Ο ναός είχε διαστάσεις 130,5 επί 65 μέτρα, που πρέπει να συγκριθούν με τις διαστάσεις της θεοδοσιανής βασιλικής, που ήταν 75 x 44,5 μέτρα. Το βασικό σχέδιο ήταν αυτό μιας σταυροειδούς βασιλικής, με κάτοψη που σχημάτιζε ένα ελληνικό σταυρό. Οι κάτοικοι της Εφέσου ήταν οι οικοδόμοι που έκτισαν μεγάλο μέρος του έργου. Οι μαρμάρινες διακοσμήσεις σμιλεύθηκαν στην Κωνσταντινούπολη και ίσως και στην Έφεσο. Οι βάσεις, οι κολώνες και τα κιονόκρανα του κυρίως ναού κατασκευάσθηκαν στην Κωνσταντινούπολη και μεταφέρθηκαν από εκεί ή από τα λατομεία λευκού μαρμάρου της Προκοννήσου. Αντιθέτως, μεγάλο μέρος της ανατολικής πλευράς του ναού κατασκευάσθηκε από ντόπιους τεχνίτες ακολουθώντας το κωνσταντινουπολίτικο πρότυπο. Ακόμα και μετά το τέλος της βασιλείας του Ιουστινιανού, προστέθηκαν διακοσμήσεις, ιδίως επί Ιουστίνου Β΄ και Τιβερίου Β΄.
Καθώς είχε γράψει ο Προκόπιος, το έδαφος γύρω από τον ναό ήταν τελείως άγονο. Ωστόσο ο Ιουστινιανός διέταξε την κατασκευή ενός aqueduct κοντά στην τοποθεσία του ναού, το οποίο στο πέρασμα των χρόνων βοήθησε πολύ την πόλη της Εφέσου και επέτρεψε στο μέρος γύρω από τον ναό να ευδοκιμήσει στους επόμενους αιώνες.
Εξωτερικοί σύνδεσμοι
Κατηγορία:Έφεσος Κατηγορία:Κτίρια του Ιουστινιανού Α΄ Βασιλικη Θεολογου
Νορβηγικό Πρωτάθλημα Ποδοσφαίρου Ανδρών 2018
Το  ή αλλιώς 'Ελίτεσεριεν' 2018 ήταν η 74η σεζόν της κορυφαίας ποδοσφαιρικής κατηγορίας ανδρών της Νορβηγίας. Η σεζόν ξεκίνησε στις 11 Μαρτίου 2018 και ολοκληρώθηκε στις 25 Νοεμβρίου 2018.
Πλέι-Οφ Υποβιβασμού
Η Στάμπεκ ΙΦ κέρδισε με συνολικό σκορ 2-1 και παρέμεινε στην 1η κατηγορία.
Πηγές
2018
Χρυσοχώρι Καβάλας
Το Χρυσοχώρι (μέχρι το 1926 Οργαντζιλάρ ) είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 1.818 κατοίκους. Βρίσκεται στην πεδιάδα του Νέστου, δυτικά του ποταμού και νότια της Χρυσούπολης. Απέχει 35 χιλιόμετρα από την Καβάλα. Γύρω από το χωριό υπάρχουν καλλιεργήσιμες εκτάσεις, με το χωριό να παράγει κρασί, τσίπουρο και σπαράγγια. Οι αγροτές της περιοχής έχουν δημιουργήσει την Οργάνωση Παραγωγών ΑΣΣ NESPAR, αρχικά ως συνεταιρισμό το 1994 για τη διάθεση των σπαραγγιών. Εκτός από σπαράγγια, εξάγει ακτινίδια, βερίκοκα και δαμάσκηνα.
Στις αρχές του 20ού αιώνα είχε μουσουλμανικό πληθυσμό (229 κατοίκους σύμφωνα με τη στατιστική του ελληνικού στρατού για το 1911 και 532 σύμφωνα με την απαρίθμηση πληθυσμού το 1913). Στο Χρυσοχώρι μετά την ανταλλαγή πληθυσμών εγκαταστάθηκαν 156 προσφυγικές οικογένειες, με το χωριό να έχει αμιγώς προσφυγικό πληθυσμό. Στην απογραφή του 1928, το Χρυσοχώρι είχε 937 κατοίκους και στην απογραφή του 1940 είχε 1.184 κατοίκους. To Χρυσοχώρι ορίστηκε έδρα ομώνυμης κοινότητας και με το πρόγραμμα Καποδίστριας εντάχθηκε στο δήμο Χρυσόπουλης το 1997. Στο Χρυσοχώρι λειτουργεί νηπιαγωγείο και 8/θέσιο ολοήμερο δημοτικό σχολείο.
Στο Χρυσοχώρι γεννήθηκε ο Ζήσης Βρύζας, διεθνής παλαίμαχος ποδοσφαιριστής, μέλος της ομάδας η οποία κατέκτησε το Euro 2004.
Ντάντλεϊ Μουρ
Ο Ντάντλεϊ Στιούαρτ Τζον Μουρ (αγγλικά: Dudley Stuart John Moore19 Απριλίου 1935 – 27 Μαρτίου 2002) ήταν Άγγλος ηθοποιός, κωμικός, συνθέτης και μουσικός. Ο Μουρ πρωτοεμφανίστηκε στο Ηνωμένο Βασίλειο ως ηγετική φυσιογνωμία της βρετανικής σάτιρας της δεκαετίας του 1960, κατά την άνθησή της. Ήταν από το 1960 ένας από τους τέσσερις συγγραφείς-ερμηνευτές της κωμικής επιθεώρησης Beyond the Fringe, που δημιούργησε έκρηξη στη σατιρική κωμωδία. Με ένα μέλος αυτής της ομάδας, τον Πίτερ Κουκ, συνεργάστηκε στην τηλεοπτική σειρά του BBC Not Only... But Also. Έλαβαν από κοινού το 1966 το τηλεοπτικό βραβείο της Βρετανικής Ακαδημίας για την Καλύτερη Ψυχαγωγική Παράσταση. Εργάστηκαν μαζί σε άλλα έργα μέχρι τα μέσα της δεκαετίας του 1970, οπότε ο Μουρ μετακόμισε μόνιμα στο Λος Άντζελες για να επικεντρωθεί στην κινηματογραφική του καριέρα.
Σομαλικές βουλευτικές εκλογές 2021–22
Το 2021 επρόκειτο να διεξαχθούν εκλογές για το Ομοσπονδιακό Κοινοβούλιο και στη συνέχεια για τον Πρόεδρο της Σομαλίας, μετά από μια εθνική συμφωνία για τον επαναπρογραμματισμό τους από το προηγούμενο έτος λόγω της πανδημίας COVID-19 στη χώρα. Οι εκλογές για τη Γερουσία του Ομοσπονδιακού Κοινοβουλίου ολοκληρώθηκαν στις 13 Νοεμβρίου.
Ντάντλεϊ Μουρ
Η καριέρα του Μουρ ως ηθοποιού κινηματογραφικών κωμωδιών σημαδεύτηκε από επιτυχίες, ιδιαίτερα το Εφτά αμαρτήματα (1967, στο οποίο συμπρωταγωνίστησε με τον Κουκ) και τις παραγωγές του Χόλιγουντ Παιχνίδι για δολοφόνους (Foul Play, 1978), Δέκα (1979) και Άρθουρ (Arthur, 1981). Για το Άρθουρ, ο Μουρ ήταν υποψήφιος για Όσκαρ Α' Ανδρικού Ρόλου και κέρδισε Χρυσή Σφαίρα. Έλαβε δεύτερη Χρυσή Σφαίρα για την ερμηνεία του στο Και τη μία και την άλλη (Micki + Maude, 1984).